钦定古今图书集成/理学汇编/字学典/第075卷 > 《何良俊书画铭心录》 > 董茭门家观
## 钦定古今图书集成/理学汇编/字学典/第075卷 > 《何良俊书画铭心录》 > 董茭门家观

赵松雪止行书单条一挂幅，乃临右军，神品也。
陈文东小字作行草一挂幅，亦是临书，佳。

《宋昌裔行草》挂幅小字，七八行。予见宋昌裔书，无如
此幅之精者，国初称“三宋”，亦不虚也。

饶醉樵草书，韩昌黎文，长篇细书，亦佳。

“余以三月十八日癸卯行，至二十二日丁未得还京
邸，往返才两月馀耳，而所见若此，盖亦富矣。”夫宇宙
闲物，流传亦自不少，岂必尽藏笥箧邪？但得常遇赏
鉴之家，埽阁焚香，尽出所有，相与评校真伪。得遇精
品，则抚摩爱玩，真若神游其闲；若未必佳，亦须随处
指摘，出其疵颣。不矜长，不匿短，则意见常新，而藻鉴
“亦触处即长。”此意。余见三吴人，自衡山而下，惟华补
庵为近之。盖由其素与衡山父子游处，渐摩日久，不
觉自化。乃知朋友相规之益，信不虚矣。今之知此味
者绝少，何日得置一小艇，如赵彝斋故事，图书满中，
篷窗四启，往来于三泖四渎闲邪？然予此行得倪云
林《浦城春色》、赵丹林《崆峒秋晓》以归，则四友斋中又
添二佳客矣。漫书此以贻同好。越十四日，为嘉靖丁
巳春正月人日，清溪漫叟何良俊著。